Pyrus på pletten

Pyrus på pletten er en dansk julefilm fra 2000, regissert av Martin Miehe-Renard. Det er den første spillefilmen i Pyrus-serien, som tar for seg nissen Pyrus. Filmen ble sluppet kort tid før den fjerde og siste julekalenderen Pyrus i Alletiders Eventyr, som ble sendt som julekalender på TV 2 samme år.

Handling 
Ved det danske Rigsarkivet fører alven Pyrus sine mange gode ideer alltid til problemer. Når han forsøker å hjelpe arkivarens kommende svigersønn, kriminal-kommissær Krusø som sliter med kraftig forkjølelse, forvandler han i stedet Krusø slik at han blir på størrelse med en nisse. Krusø ønsker også å kunne trylle seg inn i alle bøker og dokumenter, inkludert finansloven, noe statsministeren ikke kommer til å bli særlig glad for. Pyrus bestemmer seg da for å holde seg borte fra hele Riksarkivet, og fra kjæresten sin Kandis, frem til han har gjort en god gjerning.

Pyrus blander inn sang-gelé i limet på baksiden av alle julemerkene, slik at alle som slikker på disse lappene kommer til å bryte ut i spontan sang. Dessverre plasserer han også en alt for stor dose pulver på toppen av den gigantiske juletre-skulpturen som statsministeren har fått plassert ved innseilingen til Københavns havn, i håp om at dette kommer til å øke byens popularitet. Men dette pulveret kan også føre til en ny global istid, så alle de andre nissene må gripe inn i siste liten for å hindre denne katastrofen.

Skuespillere 
 Jan Linnebjerg som Pyrus
 Paul Hüttel som Gyldengrød
 Christiane Bjørg Nielsen som Kandis
 Jesper Klein som Bertramsen
 Jeanne Boel som Frk. Josefine Brahe
 Søren Østergaard som Krusø
 Henning Jensen som den danske statsministeren
 Henrik Lykkegaard som statsministerens hjelper
 Thomas Mørk som Reenberg
 Asger Reher som en metrologisk ekspert
 Birthe Neumann som moren til Krusø.
 Ole Fick som Samuelsen
 Preben Vridstoft som en prest

Referanser

Eksterne lenker 
 

Danske filmer
Julefilmer
Filmer fra 2000